Í aðdraganda falls íslenska bankakerfisins haustið 2008 lifði íslenska þjóðin mjög hátt og gerði það án þess að eiga fyrir því . Í lok árs 2007 voru til að mynda fasteignaskuldir íslenskra heimila um 108 prósent af landsframleiðslu og átti þá eftir að taka tillit til annarra neysluskulda , eins og bíla - og yfirdráttarlána . Eftir hrunið hækkuðu þessar skuldir mjög hratt og í mars 2009 námu þær 135 prósentum af þjóðarframleiðslu . Ástæður þessa voru fyrst og síðast tvær : Önnur var að stór hópur íslenskra heimila ákvað fyrir hrun að taka há fasteigna - og bílalán í öðrum gjaldmiðlum , þrátt fyrir að vera með tekjur í íslenskum krónum , vegna þess að vextir þeirra voru mun lægri . Þau lán hækkuðu stórkostlega í kjölfar þess að íslenska krónan hrundi ásamt bönkunum . Hin er sú að þorri skulda íslenskra heimila var verðtryggðar skuldir og þegar verðbólgan fór með himinskautunum á árunum 2008 og 2009 hækkuðu skuldir þeirra gríðarlega . Gengisfall krónunnar og sú háa verðbólga sem fylgdi hruninu eru þau atriði sem margir kalla forsendubrest í íslenska hagkerfinu og þrýstihópar hafa kallað eftir að verði leiðréttur . Á undanförnum árum hefur verið unnið ötullega að þeirri leiðréttingu . Gengistryggðu lánin reyndust flest vera ólögmæt , ráðist var í sértækar skuldaaðlaganir og svo hina frægu 110 prósenta leið . Þessar aðgerðir gerðu það að verkum að höfuðstóll skulda heimilanna í landinu hafði verið færður niður um 244 milljarða króna í lok árs 2013 . Þessar aðgerðir leiddu til þess að skuldir heimilanna voru komnar niður í rúmlega 105 prósent af landsframleiðslu . Þetta er nánast einsdæmi um þróun á skuldsetningu heimila í heiminum síðan fjármálakreppan skall á . Einungis Írland og Bandaríkin hafa upplifað sambærilega þróun . Íslensk heimili voru að koma sér út úr hinu gegndarlausa skuldaveseni fyrirhrunsáranna . Þetta er stutt útgáfa umfjöllunarinnar . Ítarlegri útgáfu má lesa í nýjustu útgáfu Kjarnans . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .